**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL LAZDIJŲ RAJONO SAVIVALDYBĖS TARYBOS 2018 M. RUGSĖJO 14 D. SPRENDIMO NR. [5TS-1400](http://10.103.1.4:49201/aktai/Default.aspx?Id=3&DocId=48939) „DĖL LAZDIJŲ RAJONO SAVIVALDYBĖS BIUDŽETINIŲ ĮSTAIGŲ DIDŽIAUSIO LEISTINO PAREIGYBIŲ SKAIČIAUS PATVIRTINIMO” PAKEITIMO**

2019 m. sausio 29 d. Nr. 34-1600

Lazdijai

Vadovaudamasi Lietuvos Respublikos vietos savivaldos įstatymo 18 straipsnio 1 dalimi ir atsižvelgdama į Lazdijų rajono savivaldybės visuomenės sveikatos biuro 2019-01-10 prašymą Nr. VSBV3-4 ,,Dėl etatų skaičiaus padidinimo“ ir Lazdijų mokyklos-darželio ,,Kregždutė“ 2019-01-21 prašymą Nr. KRŽ10-07 ,,Dėl papildomo etato skyrimo Lazdijų mokyklai-darželiui ,,Kregždutė“, Lazdijų rajono savivaldybės taryba n u s p r e n d ž i a:

1. Pakeisti Lazdijų rajono savivaldybės biudžetinių įstaigų didžiausio leistino pareigybių skaičiaus sąrašą, patvirtintą Lazdijų rajono savivaldybės tarybos 2018 m. rugsėjo 14 d. sprendimu Nr. 5TS-1400 ,,Dėl Lazdijų rajono savivaldybės biudžetinių įstaigų didžiausio leistino pareigybių skaičiaus patvirtinimo“:

1.1. Pakeisti 10 punktą ir jį išdėstyti taip:

|  |  |  |  |
| --- | --- | --- | --- |
| Eil. Nr. | Švietimo įstaigos pavadinimas | Pareigybių skaičius | Iš jų mokytojų (bendrojo ugdymo) |
| 10. | Lazdijų mokykla-darželis ,,Kregždutė“ | 57,62 | 8,26 |

1.2. Pakeisti 15 punktą ir jį išdėstyti taip:

|  |  |  |  |
| --- | --- | --- | --- |
| Eil. Nr. | Švietimo įstaigos pavadinimas | Pareigybių skaičius | Iš jų mokytojų (bendrojo ugdymo) |
| 15. | Lazdijų rajono savivaldybės visuomenės sveikatos biuras | 12,95 | - |

1. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės meras

**LAZDIJŲ RAJONO SAVIVALDYBĖS TARYBOS SPRENDIMO**

**,,DĖL LAZDIJŲ RAJONO SAVIVALDYBĖS TARYBOS 2018 M. RUGSĖJO 14 D. SPRENDIMO NR. 5TS-1400 ,,DĖL LAZDIJŲ RAJONO SAVIVALDYBĖS BIUDŽETINIŲ ĮSTAIGŲ DIDŽIAUSIO LEISTINO PAREIGYBIŲ SKAIČIAUS PATVIRTINIMO” PAKEITIMO“**

**PROJEKTO AIŠKINAMASIS RAŠTAS**

2019 m sausio 28 d.

Lazdijai

Lazdijų rajono savivaldybės tarybos sprendimo „Dėl Lazdijų rajono savivaldybės tarybos 2018 m. rugsėjo 14 d. sprendimo Nr. 5TS-1400 ,,Dėl Lazdijų rajono savivaldybės tarybos biudžetinių įstaigų didžiausio leistino pareigybių skaičiaus patvirtinimo“ pakeitimo“ projektas parengtas vadovaujantis Lietuvos Respublikos vietos savivaldos įstatymo 18 straipsnio 1 dalimi bei atsižvelgiant į Lazdijų rajono savivaldybės visuomenės sveikatos biuro 2019-01-10 prašymą Nr. VSBV3-4 „Dėl etatų skaičiaus padidinimo“, Lazdijų mokyklos-darželio ,,Kregždutė“ 2019-01-21 prašymą Nr. KRŽ10-07 ,,Dėl papildomo etato skyrimo Lazdijų mokyklai-darželiui ,,Kregždutė“.

***Šio sprendimo projekto tikslas –*** pakeisti didžiausią leistiną pareigybių skaičių.

Lietuvos Respublikos sveikatos apsaugos ministras 2018 m. gruodžio 18 d. įsakymu Nr. V-1461 „Dėl Lietuvos Respublikos sveikatos apsaugos ministro 2018 m. sausio 23 d. įsakymo Nr. V-70 „Dėl rekomenduojamų visuomenės sveikatos specialistų pareigybių steigimo savivaldybėse“ pakeitimo“, patvirtino naujus normatyvus visuomenės sveikatos specialisto (sveikatos priežiūrai mokykloje) pareigybei steigti. Anksčiau specialistui, aptarnaujančiam mokinių, ugdomų ikimokyklinio ugdymo, bendrojo ugdymo mokyklose ir profesinio mokymo įstaigose pagal ikimokyklinio, priešmokyklinio, pradinio, pagrindinio ir vidurinio ugdymo programas, skaičius, priskirtinas vienam visuomenės sveikatos priežiūros specialistui miesto gyvenamosiose vietovėse, buvo 870 mokinių, kaimo – 420 mokinių, o pagal šiuo metu galiojantį teisės aktą – miesto gyvenamosiose vietovėse – 740 mokinių, kaimo – 360 mokinių. Todėl pagal naujus rekomenduojamus normatyvus, trūksta 0,3 pareigybės specialisto visuomenės sveikatos priežiūros funkcijoms mokyklose vykdyti (buvo 4,7, o pagal reikalavimus reikia 5).

Taip pat buvo sumažintas gyventojų skaičius vienai visuomenės sveikatos stiprinimo ir stebėsenos specialisto pareigybei (anksčiau buvo nuo 6000 iki 9000 gyventojų, dabar nustatytas konkretus 6000 gyventojų skaičius vienai pareigybei. Todėl pagal naujus reikalavimus šioms funkcijoms vykdyti papildomai reikia 0,5 pareigybės (buvo 2,7, o pagal reikalavimus reikia 3,2).

Lazdijų mokykloje-darželyje „Kregždutė“ didinama 0,5 pareigybės personalo specialisto.

***Kaip šiuo metu yra sprendžiami projekte aptarti klausimai***­ – šiuo metu įstaigose nepakanka patvirtinto didžiausio leistino pareigybių skaičiaus, kad būtų užtikrinta kokybiška sveikatos priežiūra mokykloje, visuomenės sveikatos stiprinimo ir stebėsenos funkcijų vykdymas, tinkamai vykdomos personalo specialisto funkcijos.

***Kokių pozityvių rezultatų laukiama*** – priėmus šį Lazdijų rajono savivaldybės tarybos sprendimą, bus vykdomas kokybiškas darbas su mokiniais ir suteikiama pagalba vaikams, taip pat bus užtikrintas kokybiškas biudžetinių įstaigų funkcijų vykdymas.

 ***Galimos neigiamos pasekmės priėmus projektą, kokių priemonių reikėtų imtis, kad tokių pasekmių būtų išvengta*** – priėmus šį Lazdijų rajono savivaldybės tarybos sprendimą, neigiamų pasekmių nenumatoma.

***Kokie šios srities aktai tebegalioja ir kokius galiojančius aktus būtina pakeisti ar panaikinti, priėmus teikiamą projektą*** – priėmus šį Lazdijų rajono savivaldybės tarybos sprendimą, galiojančių teisės aktų pakeisti ar panaikinti nereikės.

***Rengiant projektą gauti specialistų vertinimai ir išvados*** – dėl sprendimo projekto pastabų ir pasiūlymų negauta.

***Sprendimo projektą parengė*** Lazdijų rajono savivaldybės administracijos Finansų skyriaus vedėjos pavaduotoja Laima Markevičienė.

Finansų skyriaus vedėjos pavaduotoja Laima Markevičienė